Vonones' forsøk på å etablere seg som konge i Partia ble vanskelig. Hans tid og utdannelse i Roma førte til at den partiske adelen oppfattet ham som en romer, og de foraktet ham som Romas slave. Et annet medlem av arsakidedynastiet, Artabanes II levde blant nomadene øst for Partia, og han ble invitert til overta tronen. Det brøt ut innbyrdeskrig. Vonones utstedte drakmemynt etter en innledende seier med en gresk tekst: ΒΑΣΙΛΕΥΣ ΟΝΩΝΗΣ ΝΕΙΚΗΣΑΣ ΑΡΤΑΒΑΝΟΝ («Kong Vonones erobrer av Artabanes»). Åpenbart hadde ikke Vonones nok støtte, og han ble til sist beseiret av Artabanes. Vonones måtte flykte vestover og Artabanes ble etablert som ny konge av Partia i 12 e.Kr.